क्या तुम इस आकार में काट सकती हो?
अगर मुझे किसी ने बताया होता कि एक दिन मैं शैवाल से कपड़े सिलूँगी…
कल, मैं बिल्ली के रोयें ले आती हूँ।
हो सकता है मिस पालोमा उसे चिकनी ऊन में बदल दें!
मोहतरमाओं, अपने ये चुटकुले, आज से एक हफ़्ते बाद,
शो के बाद सुना लेना।
पालोमा कैस्तेल आ गई हैं। वह स्टूडियो में आपका इंतज़ार कर रही हैं।
बहुत अच्छे।
मैडम तीन नंबर की फ़िटिंग देखने आ चुकी हैं।
उनसे कुछ कहो।
यह सही नहीं है।
ला मेज़ॉन
सोलाल ने मुझसे संपर्क नहीं किया है।
हम उसे कभी नहीं ढूँढ पाएँगे!
अपना ध्यान अपनी ब्रिटनी की यात्रा पर लगाओ।
तुम्हारे पिता को उनके शेयर बेचने से रोकना होगा।
हम हॉवेल को प्रमुख हिस्सेदारी हासिल करने से रोक सकते हैं।
तो, तुमने क्या सोचा है?
तुम मेरे साथ नहीं चलोगी?
पेर्ल, मैं उस आदमी को बमुश्किल जानता हूँ।
वह तुम्हारे पिता हैं।
और वह सिर्फ़ तुम्हें बेहतर तरीक़े से जानना चाहते हैं।
पता लगाने की कोशिश करो कि क्या उनसे संपर्क किया गया है। और किसके द्वारा।
उनमें दिलचस्पी लो।
खोए हुए समय की भरपाई करो। पता नहीं…
तब तक, मैं तुम्हारी माँ को मनाने की कोशिश करती हूँ।
बोल दो।
तुम माफ़ी माँगने आए हो।
तुम्हारे पास बहुत सारी वजहें हैं। मेरे पास बहुत सारा समय है।
तो, बताओ।
वनसाँ ने जो किया, उसके बाद यह एक अच्छी क़ीमत है।
पक्का डीएन ने तुम्हें यह हुक्म दिया होगा कि तुम्हें ख़ाली हाथ नहीं लौटना है।
तुम फिर से फटकार के लिए तैयार रहो।
मुझे या तो तुम्हारे शेयर ले जाकर डीएन को देने होंगे,
या यैन के।
तुम एक ख़तरनाक खेल खेल रही थीं।
मैंने क्रिसमस पर तुम्हें आगाह किया था।
बेचारा यैन,
उसकी पत्नी ने उसे धोखा दिया।
वह भी एक लड़की के लिए।
कम से कम वह लड़की बालिग़ तो है ना?
यैन के रूढ़िवादी मतदाताओं को यह मंज़ूर नहीं होगा, है ना?
वह तुम पर कभी यक़ीन नहीं करेगा।
हॉवेल के पास तस्वीरें हैं।
उस औरत के साथ यह करके दुःख तो हो रहा होगा जिसने तुम्हें पाल-पोसकर बड़ा किया।
तुम लेडू का हिस्सा बने रहने पर आमादा क्यों हो? सच में।
अपने शेयर बेच दो। तुम्हें अरबों मिलेंगे।
और हॉवेल फ़ाउंडेशन की कमान तुम्हारे हाथों में होगी।
हमारे साथ।
लेडू…
इतिहास है।
मेरा इतिहास।
और तुम्हारा भी।
नहीं।
वह मेरे लिए कोई मायने नहीं रखता।
ना मेज़ॉन, ना ही परिवार।
मैं क्या कह सकता हूँ?
अगर आप पर्फ़ेक्शन के पीछे भागेंगे, तो असल में उसे कभी हासिल नहीं कर पाएँगे।
मेरे पहले कूटूर शो से एक दिन पहले, मैंने एक पूरी शादी की ड्रेस दोबारा बनाई थी।
वर्कशॉप में पूरी रात काम किया गया था।
- है ना, मोनीक? - सच में।
मोनीक, मुझे लगता है…
यह देखो।
मैडम चाहती हैं कि इस ड्रेस में यहाँ थोड़ी फुलावट हो।
इससे इसका आकार खुला-खुला लगेगा।
मुझे लगता है उससे पूरा संतुलन बिगड़ जाएगा।
क्या मुझे चुन्नटों में डार्ट्स बनाने चाहिए?
हाँ, लेकिन एक जैसे नहीं।
बस उसे हल्का रहने देने और थोड़ा फुलाने के लिए कुछ ही टाँके लगाना।
लेकिन ऐसा भी कुछ नहीं जो अलग से दिखे।
कुछ भी भारी नहीं। हल्का।
हर सेंटीमीटर पर एक टाँका, बिना किसी खिंचाव के।
ठीक है।
यह अच्छा है। यह सुंदर है।
वनसाँ।
आप पालोमा के साथ क्या करने की कोशिश कर रहे हैं?
तुम कभी ख़ुश नहीं होंगी, चाहे मैं कुछ भी कहूँ।
तुम चाहती हो मैं बिल्कुल वैसा ही रहूँ जैसा तुम मेरे बारे में सोचती हो।
नहीं। लेकिन आप उसे पागल कर देंगे।
आप चाहते हैं कि वह आख़िरी पल तक सब कुछ दोबारा बनाती रहे।
कलेक्शन तैयार है!
मेरे ज़माने में, स्टूडियो डायरेक्टर को यह मालूम होता था कि कब अपनी हद में रहना है।
क्या यही बात आपको परेशान करती है?
कि पालोमा और मैं एक टीम हैं?
मैं भी तुमसे यही पूछ सकता हूँ।
रुकिए। रुकिए!
आप सच में उसकी मदद करने वापस आए हैं?
क्योंकि अगर ऐसा है, तो मुझे कोई परेशानी नहीं है।
संक्षेप में कहूँ तो तुम सिर्फ़ उसकी ख़ुशी चाहती हो, है ना?
मुझे पालोमा को नाकामयाब होते हुए देखने में कोई दिलचस्पी नहीं है।
लेकिन दूसरी तरफ़, आप…
अगर वह नाकामयाब होती है, आप उसकी जगह ले सकते हैं।
मतलब, आपकी अपनी जगह।
ये-जी, तुम और मैं एक ही चीज़ चाहते हैं।
उसकी ख़ुशी। स्वाभाविक रूप से।
लेकिन मेरे पास अनुभव है।
तुम चाहती हो यह काम करे।
मैं जानता हूँ यह काम कैसे करेगा।
और पालोमा को भी यह बात पता है।
इसीलिए, जब तक इसका विपरीत साबित नहीं होता, इस मेज़ॉन की आर्टिस्टिक डायरेक्टर पालोमा है।
बाय।
मैं आपको बाहर तक छोड़ आती हूँ।
क्या उनकी सेहत बेहतर हो रही है?
मेरी माँ की।
मुझे नहीं पता आपने क्या किया, पर उन्हें पियानो में बहुत दिलचस्पी हो गई है।
आपको परफ़ॉर्म करते हुए कहाँ सुन सकते हैं?
मुझे यक़ीन है आप सिर्फ़ हमारे लिए तो बजाते नहीं होंगे।
दरअसल मैंने काम से अवकाश लिया हुआ है।
मुझे माफ़ करना, मैडम हॉवेल। मुझे क्लास के लिए देर हो रही है।
हम आपका डॉक्टरी का लाइसेंस रद्द करवा सकते हैं।
फिर आपके पास अपने सुरों का अभ्यास करने के लिए बहुत सारा समय होगा।
आप लूसी को जानते हैं।
यह बहुत भोली दिखाई देती है, लेकिन इसे नाराज़ करना अच्छा नहीं है।
क्या झूठी मेडिकल रिपोर्ट बनाना एक गंभीर अपराध है?
चलिए, कॉफ़ी पीते हैं।
समस्या रंग में है।
मैंने रंग पर कभी ढंग से ध्यान दिया ही नहीं।
- हमें उस पर काम करना होगा। - ज़रा रुको।
तुम रंग नहीं बदल सकतीं…
सही में?
क्यों नहीं?
लेडू का कूटूर काला होता है। बात ख़त्म।
जब तक इसका विपरीत साबित नहीं होता, इस मेज़ॉन की आर्टिस्टिक डायरेक्टर पालोमा है।
होटल दे लाबेई
क्या हो रहा है?
आप यहाँ से जा रही हैं?
होटल का यही फ़ायदा होता है कि आप किसी भी समय वापस आ सकते हैं।
आप यहाँ रहती हैं, मारी।
मुझे हमेशा से आपकी यह बात बहुत पसंद रही है।
पूरा साल और कौन एक होटल में रहता है?
कोको शनेल?
क्या आपने नया ठिकाना ढूँढ लिया है?
मैं ब्रिटनी में रहने वाली हूँ।
फ़ाउंडेशन के लिए हाज़िरी लगाना अच्छा रहेगा।
क्या सब कुछ ठीक है?
यैन के साथ?
क्या मामला है, पेर्ल?
हॉवेल
ख़बर सुनकर तुम्हारी बहन की प्रतिक्रिया कैसी रही?
ताज्जुब की बात है, अच्छी रही।
मारी तुम्हें माफ़ कर देगी।
वह तुमसे बहुत प्यार करती है।
कैरोलीन,
अगर मुझे उनकी शादी बर्बाद करनी है, और ज़िंदगी भर के लिए मारी से नाता तोड़ना है,
तो मुझे जवाब चाहिए।
अभी।
यहाँ नहीं।
मैं तुम्हारा साथ देने का फ़ैसला कर सकती हूँ, विक्टर।
पर अगर मैं ऐसा करती हूँ, जिसका मैंने अभी फ़ैसला नहीं किया है, तो मेरी एक शर्त होगी।
क्या शर्त होगी?
मुझे यक़ीन होना चाहिए कि तुम्हारा और पेर्ल का रिश्ता वास्तव में ख़त्म हो चुका है।
हमेशा के लिए।
तुम चाहती हो मैं उससे मिलना बंद कर दूँ?
हम अब 20 साल के बच्चे नहीं हैं, विक्टर।
हम 20 साल के बच्चे नहीं हैं।
दरअसल, तुम जिसके साथ सोना चाहो, सो सकते हो। किसी के भी साथ।
बस उसके साथ नहीं।
और यह मत सोचना कि तुम्हारा और मेरा रिश्ता वापस पहले जैसा हो जाएगा।
तो, लूईज़ और कारोबार के लिए, हम दिखावा करेंगे।
एक कामयाब दम्पति… होने का।
तुम सही थे।
यह किसी सपने जैसा है।
मेरी माँ और तुम्हारी वजह से, मैं अब कभी वह औरत नहीं बन पाऊँगी जो मैं पहले थी।
इसलिए…
मुझे माफ़ कर दो।
पता है, बहुत कम लोगों को अपनी ज़िंदगी के फ़ैसले ख़ुद करने का मौक़ा मिलता है।
अगर तुम नहीं चाहतीं कि अब हम एक दम्पति की तरह रहें,
तो मैं पेर्ल से क्यों नहीं मिल सकता?
यह मेरे सौदे की शर्त है।
तुम चाहती हो मैं भी दुःख झेलूँ।
जब लेडू पर तुम्हारा राज होगा,
मैं चाहूँगी तुम उसे नौकरी से निकाल दो।
अगर मुझे पता चला कि तुमने अपनी हद पार की है, सौदा ख़त्म हो जाएगा।
और साथ ही, तुम भी।
क्या तुम भी अपनी माँ की तरह मेरा पीछा करवाओगी?
यह फ़िक्र उसी को होगी जो कोई शर्मिंदगी भरा काम करेगा।
तुम्हें ज़रूर अपनी माँ का कोई बड़ा राज़ पता चला है।
नहीं तो तुम इतने आत्मविश्वास के साथ बात नहीं कर रही होतीं।
मैं जानना चाहता हूँ।
होबासूँ अपने शेयर कैसे बेच सकता है?
उन्होंने समझौते को दरकिनार कर उसे ठग लिया।
- उन्होंने उसे… - वह सब कुछ दिया जिससे मैंने उसे हमेशा वंचित रखा।
है ना?
अभी उसे फ़ोन मत करना।
वह आपको ख़ुद यह बात बताना चाहता है।
इसके बाद डीएन के पास मेज़ॉन के तीन प्रतिशत शेयर होंगे।
अब हम स्वतंत्र नहीं हैं।
मैं हमेशा सोचती थी कि हम कामयाब होंगे।
विक्टर ने मेरे सामने एक प्रस्ताव रखा है।
उसे मेरी तुलना में यैन को राज़ी करने में सफलता मिलने की ज़्यादा संभावना है।
तकनीकी रूप से, यैन को शेयर बेचने की अनुमति नहीं है, है ना?
समस्या हम हैं, हॉवेल नहीं।
हम सबके पास इस मेज़ॉन को छोड़ देने की वाजिब वजहें हैं।
मेरी शादी की वजह से इस मेज़ॉन की स्थापना हो पाई थी।
शायद आज वही इसे बचाने में मदद कर पाए।
अगर मैं उसे एक नया अर्थ दे सकूँ।
यह एक बचकाना सवाल हो सकता है,
लेकिन क्या मेज़ॉन इस क़ुर्बानी के लायक़ है?
मैं तुमसे भी यही सवाल पूछ सकती हूँ।
मैं यैन के साथ रहने
पेहोस-गीहेक जा रही हूँ।
होबासूँ पहले से वहाँ है।
तुमने होबासूँ को उसके पिता से बात करने के लिए भेज दिया?
और इस तरह प्रजनन के समय के दौरान समुद्र में तैरते हुए स्पैट
इन छोटे पात्रों में भर जाते हैं।
अगर तुम्हें नहीं पता हो तो बता दूँ, स्पैट ऑइस्टर के नवजात बच्चों को कहते हैं।
इस वाले की उम्र…
छह महीने होगी।
इस ऑइस्टर के माँ-बाप इसे यहाँ छोड़ गए?
जैसा कि आजकल कहा जाता है, ऑइस्टर का लिंग तय नहीं होता।
यह हर साल अपना लिंग बदल लेता है।
जैसे ही तापमान बदलता है, यह अपने युग्मकों को बाहर निकाल देता है,
जो फिर भ्रूण बनाते हैं और वे धाराओं में तैरते हैं।
हम यहाँ ऑइस्टर के वीर्य में खड़े हैं?
इस कप से लेकर तुम्हारी प्लेट तक, इसमें तीन सालों की देखभाल और सब्र लगता है।
इसे प्यार भी कहा जा सकता है।
इसका फल अच्छा होना चाहिए।
कम से कम यहाँ, मैं फ़ैसले ले सकता हूँ।
फिर, हम दोनों में कुछ तो एक जैसा है।
पता है तुम्हारी माँ ने अपने होटल को छोड़कर सबकी नज़रों से दूर
यहाँ मेरे साथ रहने का फ़ैसला किया है?
नहीं।
आप बहुत ख़ुश होंगे।
तुम लेडू परिवार के लोग कभी भी मेरी परवाह नहीं करते।
मुझे अपने बेटे को अपना उपनाम देने तक की अनुमति नहीं थी।
पता है, मुझे भी कुछ ज़्यादा करने की छूट नहीं मिली।
दरअसल मुझे नहीं पता है। तुमने मुझे बताया ही कब?
आपने पूछा ही नहीं।
मैं आपको अब बता रहा हूँ।
बचपन में तुम्हें इस घर से नफ़रत थी।
आम तौर पर बच्चों को परवाह नहीं होती कि वे कहाँ रहते हैं।
वे अपने माँ-बाप के साथ रहते हैं, बात ख़त्म।
लेकिन तुम ऐसे नहीं थे।
तुम हमेशा अपनी माँ और अपने अंकल के साथ पैरिस जाना चाहते थे।
मेज़ॉन जाना चाहते थे।
तुमने मेरे साथ कभी नहीं रहना चाहा।
एक दिन, आधी रात को,
तुम मुझे स्टेशन पर मिले, जानलेवा सर्दी में ठिठुरते हुए।
- तुमने कहा… - "मुझे मत रोकिए, डैड।
मैं अपनी क़िस्मत के पास जा रहा हूँ।"
"मैं अपनी क़िस्मत से मिलने जा रहा हूँ।"
मैं आठ साल का था, डैड। मुझे माफ़ कर दीजिए।
इस परिवार में, मैंने दूसरों को बस इसी बात के लिए प्रेरित किया है।
कहीं और जाकर रहने के लिए।
यह बहुत लम्बे समय से चल रहा है।
मैं बहुत बर्दाश्त कर चुका हूँ।
डैड…
रानी बैलमोरल लौट आई है।
क्या वह यहाँ तुम्हारे लिए आई है या मेरे लिए?
तो…
कम से कम यह पता चला कि शैवाल प्राकृतिक रूप से नष्ट हो सकती है।
लेकिन यह अभी भी नीली नहीं है।
मैं आख़िर कर क्या रही हूँ?
पता नहीं अब मुझे कलेक्शन अच्छा भी लग रहा है या नहीं।
या मेरी नौकरी।
मुझे इसमें से कुछ भी करने में मज़ा नहीं आ रहा है।
मेरी नींद उड़ गई है।
काम से बाहर मेरी ज़िंदगी में कुछ नहीं है।
हिम्मत मत हारो, पालो।
जब तुम यह कलेक्शन पूरा कर लोगी…
तब तुम्हें सिर्फ़ तीन और कलेक्शन तैयार करने होंगे।
वह भी बस इसी साल में।
मेरे पास एक आइडिया है।
शुक्रिया।
आज की फ़सल, होबासूँ की बदौलत।
अब तुम्हें इससे ऐलर्जी नहीं है?
सिर्फ़ एक, तुम्हारी कड़ी मेहनत को सम्मान देने के लिए।
ख़ुद को बीमार मत कर लेना।
हम तीनों को एक ही मेज़ पर बैठे हुए कम से कम 20 साल हो गए हैं।
बेहद अजीब बात है, है ना?
अब जबकि तुमने अपने शेयर हॉवेल को बेच दिए हैं, तो तुम अपने करोड़ों रुपयों का क्या करोगे?
मेरा अनुमान है तुम इसे झाड़ लगा चुकी हो?
यह आज तक का तुम्हारा सबसे अच्छा फ़ैसला है, बेटा।
यैन…
तुम बुरी तरह डरी हुई हो।
पता नहीं अब कोई भरोसे के लायक़ है भी या नहीं।
मुझे अपनी ख़ुद की पत्नी और बेटे से सावधान रहना बिल्कुल पसंद नहीं है।
विक्टर के बर्ताव की मुझे आदत है।
उस लड़के को हमेशा कुछ ना कुछ समस्या रही है।
विक्टर तुमसे मिलने आया था?
क्या इसीलिए तुम दोनों यहाँ नहीं आए हो?
सच कहूँ तो हमें पक्का नहीं पता था।
क्या तुम जानते थे…
तुम्हारी माँ द्विलिंगी है?
या शायद पूरी की पूरी समलैंगिक?
ऐसी सूरत में, पिछले 30 साल ज़रूर तुम्हें बहुत लम्बे लगे होंगे।
अच्छा फिर, आप दोनों इसे सुलझा लीजिए।
पालो?
अगर मैं तुम्हारे दोपेल के शेयर वापस ख़रीदना चाहूँ तो तुम क्या कहोगी?
हॉवेल का मुक़दमा ख़ारिज कर दिया गया।
वे बस हमें परेशान करना चाहते थे।
और वह काम कर गया।
कोई नकद नहीं, कोई स्टॉक नहीं।
पिछला कलेक्शन ज़ब्त कर लिया गया और हम क़र्ज़ में डूबे हैं।
तुम उस झमेले में हाथ डालना चाहती हो?
वह "झमेला" हम लोगों का सपना था।
जिसे हमने साथ में बनाया था।
मैं उसे छोड़ना नहीं चाहती।
मैं फिर से शुरुआत करना चाहती हूँ।
मुझे पता है अब हम अलग-अलग चीज़ें चाहते हैं।
मुझे इससे कोई परेशानी नहीं है।
पर मैं वहाँ से आगे बढ़ना चाहती हूँ जहाँ हमने वह काम छोड़ दिया था।
अकेले ही सही।
अपनी क़ीमत बताओ।
पता नहीं, लेडू का मेरा अनुबंध अभी एक और साल चलेगा।
समय जल्दी बीत जाएगा।
हम अब से एक साल बाद इस बारे में बात कर सकते हैं।
और तब तक?
मैं तुम्हारी धुन पर, लेडू की धुन पर नाचती रहूँ और उसमें ख़ुश रहूँ?
मुझे लगा था हम इस पर सहमत थे।
पालो, तुम्हें इससे परेशानी नहीं है! तुम एडी हो!
मुझे लगा था तुम्हें "पैरिस में शोहरत" नहीं चाहिए थी।
ठीक है, मैं एक साल इंतज़ार करूँगी।
और फिर?
पालो, तुम्हें लेडू में काम करना बहुत पसंद है।
तुम मानोगी नहीं, लेकिन तुम्हें एक परिवार, एक पिता मिल गए हैं।
और तुम यहीं रहोगी।
अब तुम्हें दोपेल की कोई परवाह नहीं है।
मुझे जाने दो।
तुम मेरी क़ैदी नहीं हो।
अगर तुम्हें यहाँ परेशानी है, तो दफ़ा हो जाओ।
क्या मैं इसे हाँ समझूँ?
नहीं।
नहीं, मेरे शेयर मेरे पास रहेंगे।
तुम्हें किस बात का डर है?
कि मैं दोपेल को एक बढ़िया ब्रांड बना दूँगी?
पता है, जब हमने साथ मिलकर काम करना शुरू किया था…
मैंने अपने क़दम पीछे हटा लिए थे। मुझे लगता था मुझमें ख़ास हुनर नहीं है।
और तुम्हारे लिए वह बहुत सुविधाजनक था।
सच यह है कि तुम सिर्फ़ अपनी परवाह करती हो।
तुम मेरे लिए कोई जगह कभी बनाना ही नहीं चाहती थीं।
या शायद तुमने अपनी जगह ली ही नहीं।
मैं तुमसे ज़्यादा हुनरमंद होने के लिए माफ़ी नहीं माँगूँगी।
तुमने मुझसे कहा था अगर तुम कभी उनके जैसी बन जाओ तो तुम्हें बता दूँ।
अब तुम उनके जैसी बन चुकी हो।
जल्दी ही तुम्हें मुझे "कुत्ता खाने वाली" कहने से भी परहेज़ नहीं होगा।
क्या तुम सच में रोज़ सुबह मेरी बग़ल में जागने की कल्पना कर सकती हो?
मेरे साथ नाश्ता करने की, रात का खाना खाने की,
मुमकिन है मेरे साथ सेक्स करने की?
अपनी बाक़ी की पूरी ज़िंदगी?
क्या तुम अभी भी मुझसे प्यार करती हो?
और उससे?
क्या तुम उससे प्यार करती हो?
इससे बेहतर होता तुम मुझे छोड़ देतीं।
मर्द हमेशा यही कहते हैं।
क्या तुम्हें इस बात का एहसास है कि तुम्हें मेरे क़दमों पर रेंगते हुए देखना मेरे लिए कितना शर्मनाक है?
और किसलिए? ताकि तुम वनसाँ के बराबर शेयर अपने पास रख सको?
क्या तुमने फ़ैसला कर लिया है? तुम अपने शेयर बेचोगे?
ये मेरे शेयर हैं। मैं उनके साथ जो चाहूँ, कर सकता हूँ।
अनुबंध के मुताबिक़ तो नहीं।
मैं तुम्हें शुक्रिया कहना चाहूँगा।
अब लेडू परिवार के अस्तित्व को बचाने की मेरे पास कोई वजह नहीं है।
बल्कि, मेरे राजनीतिक करियर के लिए तुम एक समस्या बन सकती हो।
तुम्हारे परिवार की छवि काफ़ी घिनौनी है।
नीला कमरा तुम्हारे लिए तैयार कर दिया गया है।
कल सुबह, मैं चाहता हूँ मेरे जागने से पहले तुम यहाँ से चली जाओ।
मुझे अपना हाथ दो।
इस तरह।
तुम्हें घर छोड़ दूँ?
यह एक… यह एक साइकिल है।
एक जगह से दूसरी जगह जाने के लिए बहुत उपयोगी।
- इसका आविष्कार सदियों पहले हुआ था… - मुझे यह बहुत पसंद आया।
क्या तुम्हें नशा हो गया है?
- मुझे जाना होगा। - ज़रूर। बाय।
- बाय। - बाय। मिलते हैं!
केलक्शन का रंग काला होगा।
क्योंकि लेडू का कूटूर काला होता है।
काला जैसे…
समुद्र पर फैली रात।
लेकिन यह काला रंग
रोशनी से चमकने
और बुझने वाला होगा।
ऐसा कुछ
जिसे हम ज़्यादा समझ नहीं सकते।
वह हमारे सामने उजागर नहीं होता।
और पास आओ।
मुझे यह चाहिए।
लेकिन…
हम इसका इस्तेमाल तो नहीं करने वाले हैं, है ना?
हम इससे प्रेरणा लेंगे।
किस तरह, इसका हल आपको ढूँढना होगा।
इससे यह समझिए कि मुझे आप पर कितना भरोसा है।
हम एक ड्रेस बनाएँगे…
रोशनी के साथ।
मज़ेदार है ना, हँ?
मुझे अपने शेयर बेच देने का अफ़सोस है, मॉम।
मुझे भी अफ़सोस है, होबासूँ।
सोलाल के लिए।
ओह, वह…
वह तो किसी के भी साथ हो सकता है।
असल में नहीं, लेकिन…
लोग हमेशा मुझे एक मौक़े की तरह देखते हैं।
मेरे पास कभी भी…
एक असली रिश्ता, असली दोस्त, या असली करियर नहीं रहा।
शायद यह एक ऐसा बोझ है जो हमें हमारे उपनाम के साथ मिला है।
यह ताज पहनने की क़ीमत है।
और यह थका देने वाला है।
जानता हूँ यह सुनकर महारानी एलिज़ाबेथ बहुत नाराज़ होंगी,
लेकिन क्या आपका कभी सब कुछ छोड़ देने का मन नहीं किया?
शायद, महारानी की तरह, मैं भी इस बारे में इसलिए नहीं सोचती ताकि छोड़ देने के लालच से बच सकूँ।
पता है, मैंने सच में यक़ीन कर लिया था।
अमीर वारिस, रिसेप्शनिस्ट।
असल ज़िंदगी में एक सफल फ़िल्मी कहानी।
दुष्ट रानी और समलैंगिक निरीक्षक सुनने में कैसा लगता है?
यह सुनने में अच्छा नहीं लगता?
किसी फ़्रेंच आर्ट हाउस की एक कम बजट की फ़िल्म जैसा।
लेकिन यह आप पर जँचता है।
यह कलात्मक है।
मैंने तुम्हारे लिए चीज़ें आसान नहीं कीं।
क्या आप नशे में हैं?
मैंने तुम्हें सोचने दिया कि मैं विक्टर को सबसे ज़्यादा प्यार करती हूँ।
मुझे तुम्हें ऐसा नहीं सोचने देना चाहिए था।
मतलब आपको सबसे ज़्यादा प्यार उनसे नहीं है?
हम पैरिस वापस जा रहे हैं।
यह अच्छा है।
मोनीक।
- मैंने कोशिश की कि यह चमके, लेकिन… - यह काम नहीं करेगा।
क्या मैं देख सकती हूँ?
रोशनी डालो?
लगता है हमें विजेता मिल गया है।
ज़रा यह देखो।
ये सिर्फ़ स्केच हैं, लेकिन मुझे लगता है ये तुम्हारी सोच को काफ़ी अच्छी तरह से दर्शाते हैं।
अगर तुम चाहो तो मैं टीम को समझा सकता हूँ।
यह इसे गति देगा।
तुम इसमें थोड़ा नीला रेशमी शिफ़ॉन जोड़ सकती हो।
शुक्रिया।
तुम टेस्ट करना बंद कर सकते हो।
मैंने तुम लोगों को हर मॉडल के लिए पैटर्न और स्केच ईमेल पर भेजे थे।
आपको वो मिल गए, मोनीक?
हाँ, मुझे वो मिल गए।
मेरे साथ आओ। उन्हें एक बार फिर से देख लेते हैं।
शायद मुझे अपनी आँखों से देखने की ज़रूरत थी।
क्या देखने की ज़रूरत थी?
जो तुम बन गए हो : एक राक्षस।
डीएन की कठपुतली और वही सब कुछ जिसका इल्ज़ाम वनसाँ तुम पर सालों से लगा रहा है।
- मातृहत्या को मत भूलो। - हाँ, यह सच है।
मेरे भाई के मुताबिक़ मेरा सबसे बड़ा पाप।
अगर तुम उस औरत की कमज़ोरी का फ़ायदा उठाते हो, जिसने तुम्हें पाला,
तुम वह सब कुछ बर्बाद कर दोगे, जो तुम्हारे परिवार ने बनाया है।
तुमने वनसाँ को लगभग सही साबित कर दिया है।
डीएन ने मुझे सब कुछ हो जाने के बाद बताया।
क्या तुम भी बेचने के लिए मोल-भाव करने वाले हो?
तुमने हमेशा ताक़त को अपने परिवार से ऊपर रखा।
बाक़ी सभी से भी।
बिल्कुल तुम्हारी तरह।
तुमने भी अपने करियर को अपने परिवार से ज़्यादा तवज्जो दी…
मुझे बिना बताए, अकेले गर्भपात करने का फ़ैसला करके।
अब ख़ुद को सही ठहराने की ज़रूरत नहीं है।
उस समय, तुम्हारे पास अपनी वजहें थीं।
आज, मेरे पास अपनी वजहें हैं।
तुम अभी भी वापस आ सकते हो। अभी बहुत देर नहीं हुई है।
तुम क्या चाहती हो, पेर्ल?
मेज़ॉन को बचाना?
पर वह तुम्हारा नहीं है कि तुम उसे बचाती फिरो।
इसलिए इस सबसे दूर रहो।
तुम किस पर काम कर रही हो?
इज़ाबेल।
मेरी पसंदीदा।
उसे मलबेरी सिल्क और सिलवाई हुई पोशाकें पसंद हैं।
मैं एक नई ज़िंदगी की शुरुआत कर रहा हूँ।
यह अब तुम्हारी ज़िम्मेदारी है।
गुड लक।
तुम्हें भी, सेलीन।
सब ठीक है, मिस्टर लेडू?
माफ़ करना।
साझेदारों को फ़िक्र नहीं करनी चाहिए। जासूसी का आरोप ख़ारिज कर दिया गया है।
लेडू को लेकर आपकी सनक हमें महँगी पड़ने लगी है।
बर्नार्ड, अगर मुझमें ये सनक ना होतीं, तो तुम इतने ज़्यादा अमीर ना होते।
क्या मैंने कभी तुम्हें शिकायत का मौक़ा दिया है?
बस यही बात है।
तुमने हमें भविष्य की तरफ़ देखना सिखाया है, अतीत की तरफ़ नहीं।
हम अभी भी यही करते हैं।
ग्रुप नए हुनरमंद लोगों को बढ़ावा देना चाहता है, जैसे पालोमा कैस्तेल।
तुम्हें युवा हुनर की कोई परवाह नहीं है।
तुम्हें फ़ैशन की कोई परवाह नहीं है।
कितना अच्छा सरप्राइज़ है!
ज़रा रुकना, प्लीज़।
हमारे दोस्त को बाहर छोड़ आओ?
- मैं छोड़ आती हूँ। - शुक्रिया, डिअर।
बर्नार्ड।
यैन, डिअर।
मैं तुम्हारी बात पूरे ध्यान से सुन रही हूँ।
मैंने तुम्हारी बात पर ग़ौर किया और मुझे तुमसे बात करनी है।
बस तुम्हें इतना बता दूँ, मैंने अभी कोई फ़ैसला नहीं किया है।
हम बात करते हैं, डिअर यैन। मुझे बहुत ख़ुशी होगी।
मैं फ़ैशन की परवाह करती हूँ।
मैंने उभरते हुए मेज़ॉन के साथ सौदे किए हैं।
मैंने उन एडी की वकालत की जिन्हें दूसरा कोई नहीं चाहता था, और अब जिन्हें बहुत जल्दी काम पर रख लिया जाता है।
इसे ही दूरदर्शिता कहते हैं।
और मैं इस बात को…
नकार नहीं सकती कि क़ानूनी मुद्दों,
लेडू को ख़रीदने के लिए भारी पूँजी के निवेश
और घटते हुए लाभांशों के कारण,
बोर्ड को सवाल पूछने का पूरा हक़ है।
ज़रा रुको।
तुम्हें यक़ीन है तुम जो कर रही हो, वह करने की तुम में योग्यता है?
मेरी योग्यता देखकर आप चौंक जाएँगे।
प्लीज़ बोर्ड के सदस्यों से कहिए कि मेरे पास उनके लिए एक ज़रूरी जानकारी है।
किस बारे में?
मेरी माँ के स्वास्थ्य के बारे में।
हमारे पास उनके स्वास्थ्य की वार्षिक रिपोर्ट पहले से ही है।
बर्नार्ड, शायद आपके लिए यह बेहतर होगा कि आप किसी नए व्यक्ति के साथ काम करना शुरू कर दें।
उप-शीर्षक अनुवादक : पुनीत कुसुम